
                RAPORT  COMUN 
                  asupra proiectului de Lege pentru  respingerea Ordonanţei  de  urgenţă a Guvernului  nr. 51/2007
                 privind darea unei părţi dintr-un imobil în folosinţa gratuită a Ambasadei Franţei la Bucureşti

În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională şi Comisia pentru administraţie publică, amenajarea teritoriului şi echilibru ecologic au fost sesizate spre dezbatere  în fond, în procedură de urgenţă, cu proiectul de Lege pentru  respingerea Ordonanţei  de  urgenţă a Guvernului  nr. 51/2007 privind darea unei părţi dintr-un imobil în folosinţa gratuită a Ambasadei Franţei la Bucureşti, trimis cu adresa  PLx 699 din 17 octombrie 2007, înregistrat sub nr. 32/738  din 18 octombrie  2007, respectiv, 26/1965 din aceeaşi dată.   
Potrivit prevederilor art. 92 alin.(9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a respins Ordonanţa de urgenţă a Guvernului nr. 51/2007, în şedinţa din  15 octombrie  2007.

Consiliul Legislativ a avizat favorabil proiectul ordonanţei de urgenţă, cu  unele observaţii şi propuneri, conform avizului nr. 681 din 29 mai 2007.

Comisia juridică, de disciplină şi imunităţi,  cu nr. 699 din 6  noiembrie  2007, a avizat favorabil proiectul de lege şi a propus  două amendamente în scopul aprobării ordonanţei de urgenţă.
Ordonanţa de urgenţă supusă aprobării are ca obiect de reglementare trecerea unei părţi dintr-un imobil aflat în domeniul public al statului şi administrarea Ministerului Apărării, în domeniul privat al statului, în vederea transmiterii, în folosinţă gratuită, Ambasadei Franţei la Bucureşti, cu destinaţia construirii unui nou sediu pentru Liceul „Anna de Noailles”. 

În conformitate cu prevederile art. 61 din Regulamentul Camerei Deputaţilor, republicat, membrii comisiilor au examinat proiectul de lege în cadrul mai multor şedinţe, ţinând seama de faptul că Ambasada Franţei la Bucureşti a mai primit de la Guvernul României un teren în suprafaţă de 10.000 m²  cu aceeaşi destinaţie, prin Legea nr. 378/2004, act normativ ce urmează a fi abrogat.
Pe parcursul dezbaterilor, la lucrări au participat în calitate de invitaţi lt.col.Chiper Sorin, lt.col.Dănilă Mihai, Hidec Aurora, din partea Ministerului Apărării,  precum şi domnii Ghelmez, Ciucă şi doamna Gabriella Pasztor din partea Ministerului Educaţiei, Cercetării şi Tineretului.
Din numărul total de 25 membri ai Comisiei pentru apărare, ordine publică şi siguranţă naţională au participat la dezbateri  17 deputaţi, iar din numărul total de 29 membri ai Comisiei pentru administraţie publică, amenajarea teritoriului şi echilibru ecologic, au participat 22 deputaţi.

În urma examinării proiectului de lege, membrii comisiilor au hotărât, cu 38  de voturi pentru şi un vot împotrivă, să supună plenului Camerei Deputaţilor spre dezbatere şi adoptare, proiectul de Lege pentru aprobarea Ordonanţei  de  urgenţă a Guvernului  nr. 51/2007 privind darea unei părţi dintr-un imobil în folosinţa gratuită a Ambasadei Franţei la Bucureşti, cu amendamente.
În raport cu obiectul şi conţinutul său,  proiectul de lege face parte din categoria legilor ordinare. 

AMENDAMENTE ADMISE:

	Nr.crt
	Text ordonanţă de urgenţă
	Text  Senat
	Text  comisii
	Motivare

	1
	--------
	Lege pentru respingerea Ordonanţei de urgenţă a Guvernului nr. 51/2007 privind darea unei părţi dintr-un imobil în folosinţa gratuită a Ambasadei Franţei la Bucureşti
	  Lege pentru aprobarea Ordonanţei de urgenţă a Guvernului nr. 51/2007 privind darea unei părţi dintr-un imobil în folosinţa gratuită a Ambasadei Franţei la Bucureşti

	     Prin vot   s-a  hotărât aprobarea  O.U.G. 51/2007,  avându-se  în vedere  necesitatea onorării angajamentelor asumate în cadrul relaţiilor stabilite între România şi Franţa, precum şi faptul că terenul transmis Ambasadei Franţei la Bucureşti în anul 2004, urmează să revină în proprietatea publică a statului,  prin prezenta lege.

	2
	-------
	    ARTICOL UNIC. – Se respinge Ordonanţa de urgenţă a Guvernului nr. 51/2007 privind darea unei părţi dintr-un imobil în folosinţa gratuită a Ambasadei Franţei la Bucureşti publicată în Monitorul Oficial al României, Partea I, nr. 415 din  21 iunie 2007.


	Art. I.  Se aprobă Ordonanţa de urgenţă a Guvernului nr. 51 din 6 iunie 2007 privind darea unei părţi dintr-un imobil în folosinţa gratuită a Ambasadei Franţei la Bucureşti, publicată în Monitorul Oficial al României, Partea I, nr. 415 din  21 iunie 2007
	Pentru  corelare  cu  modificările   aduse  la   titlul legii.

	3
	ORDONANŢĂ DE URGENŢĂ privind darea unei părţi dintr-un imobil în folosinţa gratuită a Ambasadei Franţei la Bucureşti
	---------
	Nemodificat
	

	4
	Art. 1. - Se aprobă trecerea unei părţi dintr-un imobil, identificat potrivit anexei care face parte integrantă din prezenta ordonanţă de urgenţă, din domeniul public al statului şi din administrarea Ministerului Apărării în domeniul privat al statului şi în administrarea Ministerului Apărării.

	---------
	Nemodificat
	

	5
	Art.2. - (1) Prin derogare de la prevederile art. 17 din Legea nr. 213/1998 privind proprietatea publică şi regimul juridic al acesteia, cu modificările şi completările ulterioare, se aprobă darea imobilului prevăzut la art. 1 în folosinţa gratuită a Ambasadei Franţei la Bucureşti, în vederea construirii unui nou sediu pentru Liceul "Anna de Noailles", pe durata existenţei construcţiei cu această destinaţie. 
(2) Dreptul de folosinţă gratuită încetează dacă imobilul nu este folosit în conformitate cu destinaţia sa.
	--------
	Nemodificat
	

	6
	Art. 3 Predarea-preluarea imobilului dat în folosinţă gratuită potrivit prevederilor art. 2 se face pe bază de protocol încheiat între părţile interesate, în termen de 5 zile de la intrarea în vigoare a prezentei ordonanţe de urgenţă.
	---------
	Nemodificat
	

	7
	----------
	----------
	 „Art. II. – Pe data intrării în vigoare a prezentei legi, Legea nr. 378/2004 privind darea unui teren în folosinţa gratuită a Ambasadei Franţei la Bucureşti, publicată în Monitorul Oficial al României, Partea I, nr. 898  din 4 octombrie 2004, se  abrogă.”
	Potrivit documentaţiei aflate la dosarul legislativ al prezentului proiect de lege, Ambasada Franţei a renunţat la acest teren, ca fiind impropriu construirii sediului în cauză şi nu are obiecţii  în a-l returna domeniului public al statului.

	8
	                                                                                                         ANEXĂ

DATELE DE IDENTIFICARE

ale părţii imobilului care se dă în folosinţa gratuită a Ambasadei Franţei la Bucureşti

Adresa

Situaţia juridică a imobilului

Codul de clasificare din inventarul bunurilor aflate în administrarea Ministerului Apărării, care alcătuiesc domeniul public al statului

Caracteristicile tehnice ale imobilului
Localitatea Otopeni, judeţul Ilfov

Proprietar: statul roman, în administrarea Ministerului Apărării

- imobil 2690 – parţial

- cod 8.29.09

- nr.M.F.103653

Pavilionul B:

-Suprafaţa con- struită=1.592m²

-Suprafaţa desfă- şurată=2.096 m²

-Suprafaţa totală a terenului, inclusiv construcţiile=1,44ha

	Nemodificată


                      PREŞEDINTE,                                                                                                                          PREŞEDINTE, 
                   Costică Canacheu                                                                                                                         Relu Fenechiu
Expert,

MihaiŢăranu

Către

BIROUL PERMANENT AL

CAMEREI DEPUTAŢILOR

Înaintăm, alăturat, RAPORTUL COMUN asupra proiectului de Lege pentru  respingerea Ordonanţei  de  urgenţă a Guvernului  nr. 51/2007 privind darea unei părţi dintr-un imobil în folosinţa gratuită a Ambasadei Franţei la Bucureşti.

În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,                                                                                                                          PREŞEDINTE, 
                   Costică Canacheu                                                                                                                         Relu Fenechiu

